Cuneiform Tablet CCT 3 30 (BM 113320)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-a-bi-im ù PUZUR₄-a-šùr qí-bi-ma um-ma sà-ba-sí-a-ma a-na i-dí-a-bi-im qí-bi-ma 15 ku-ta-ni i-na 50-<gap> ku-ta-ni ta-sú-uq 1 GÚ AN.NA ù 1 ANŠE ṣa-lá-ma-am a-bi i-dí-na-kum ŠÀ.BA ša 40 ma-na AN.NA KÙ.BABBAR a-na ú-ṣú-ur-ša-a-šùr ta-dí-in ší-tí AN.NA 20 ma-na 15 ku-ta-ni ù ANŠE ṣa-lá-ma-am iš-tù MU.20.ŠÈ a-na e-bu-ṭí i-na li-bi-kà ta-ak-lá 2 ku-a-ú-tum 2 i-a-ú-tum uš-bu-ma um-ma a-ta-ma ke-na TÚG.ḪI-tù AN.NA ù ANŠE i li-bi-a iš-tí a-ḫi-ú-tim lá-az-ku-ma ni-a-tim ma-ma-an i-ta-ba-al a-ni-ú-tum lu-uš-bu a-bi a-ta be-lí a-ta iš-tù MU.20.ŠÈ AN.NA ù TÚG.ḪI-tí lu tù-kà-a-al ma-tí-ma ar-gu₅-ma-kum ù ma-ma-an lá áš-pu-ra-kum a-šar wa-as-mu-ni ep-ša-ma KÙ.BABBAR a-na PUZUR₄-a-šur dí-in-ma a-na ša {d}IŠKUR li-iš-qú-qúl a-na PUZUR₄-a-šur qí-bi-ma iš-tù MU.20.ŠÈ AN.NA ù TÚG.ḪI-tí a-dí u₄-mì-im a-nim ú-kà-al a-šar wa-as-mu-ma lá a-ta-bu-lu gu₅-mu-ur-ma ma-lá lá a-kà-bu-sú KÙ.BABBAR ma-lá ta-lá-qé-ú a-na ḫu-bu-li ša {d}IŠKUR šu-qúl mì-šu ša a-na É-bé-tim pá-ta-e-em um-mì ù a-ḫi i-kà-lu-ú-kà-ni ma-ṣa-ar-tum i-na ku-nu-ki-kà ù ku-nu-uk a-šùr-ták-lá-ku kán-kà-at ṭup-pé-e-a pí-té-ma a ma-lá té-er-tí-a ṭup-pí šé-li